SREDNJA ŠKOLA RKDP: 17048 DRAGUTINA STRAŽIMIRA MATIČNI BROJ: 03764958 SVETI IVAN ZELINA ŠIFARSKA OZNAKA: 01-109-501 GUNDULIĆEVA 2. A RAZINA: 31

KLASA:400-05/20-01/1 ŽIRO-RAČUN: HR9623600001101434224

URBROJ:238-30-62-01-20-2 OIB: 04371929326

Tel. 01/2060-047

Šifrarnik grada/općine: 04 294

E-mail: ured@ss-dstrazimira-svetiivanzelina.skole.hr

U Sv. Ivanu Zelini, 30.12.2019.

Predmet: **Obrazloženje II. REBALANSA Financijskog plana za 2019. godinu**

***Sažetak djelokruga rada***

Srednju školu Dragutina Stražimira u Svetom Ivanu Zelini osnovala je skupština općine Sveti Ivan Zelina 3.svibnja1991.god.

Republika Hrvatska naknadno je postala osnivačem i vlasnikom Škole temeljem Rješenja Ministarstva prosvjete i športa od 13.rujna 1995.god. Temeljem Zakona o ustanovama (NN 76/93.), kao i Zakona o izmjenama i dopunama Zakona o srednjem školstvu (NN 81/05.), osnivač škole postaje Zagrebačka županija.

Škola obavlja svoju djelatnost i upisana je u Sudski registar Trgovačkog suda u Zagrebu pod brojem: Fi-16430/94. od 31.prosinca 1994.god.Škola također ima odobrenje za obavljanje djelatnosti obrazovanja odraslih – za izvođenje programa osposobljavanja za vinogradara-podrumara, prema rješenju Ministarstva prosvjete i športa od 21.ožujka 2001. god.

*Programi*

Po rješenjima Ministarstva znanosti i obrazovanja Republike Hrvatske Škola može izvoditi sljedeće programe:

A) Rješenje Ministarstva Klasa: 602-03/92-01-467, Ur.broj: 532-02-2/5-94-01 od 29. lipnja 1994.

* Strojarstvo za program strojobravara
* Elektrotehnika za program elektromehaničara
* Tekstil za program krojača
* Poljodjelstvo za program voćar-vinogradar-vinar
* Gimnazija za program opće gimnazije.

B) Rješenje Ministarstva Klasa: 602-03/96-01/329, Ur.broj: 532-02-02/5-96-01 od 05. travnja 1996.

- Područje rada poljoprivreda za zanimanje poljoprivredni tehničar – opći

C) Rješenje Ministarstva Klasa: 602-03/97-01/1732, Ur.broj: 532-02-02/6-97-1 od 29. rujna 1997.

* Područje rada elektrotehnike za zanimanja: elektroinstalater, autoelektričar, elektroničar-mehaničar
* Područje rada strojarstva za zanimanja: vodoinstalater, plinoinstalater, autolimar

D) Rješenje Ministarstva Klasa: UP/I-602-03/0-01/139, Ur.broj: 532-02-02/6-00-10 od 13. studenog 2000.

* Područje rada osobne usluge za zanimanje frizer
* Područje rada strojarstvo za zanimanje automehaničar

E) Rješenje Ministarstva Klasa: UP/I-602-03/02-01/62, Ur.broj: 532-02-02/4-01-1 od 21.svibnja 2002.

* Područje rada obrada drva za zanimanje stolar

F) Rješenje Ministarstva Klasa: UP/I-602-07/02-01/72, Ur.broj: 532-02-02/5-01-01 od 17. lipnja 2002.

* Područje rada tekstil za poslove krojača-šivača
* Područje rada elektrotehnika za zanimanje tehničar za električne strojeve s primijenjenim računalstvom.

G) Rješenje Ministarstva Klasa: UP/I-602-03/17-05/00222, Ur.broj: 533-25-18-0004 od 22.veljače 2018.

* Područje rada za stjecanje kvalifikacije agrotehničar (330624) u obrazovnom sektoru Poljoprivreda, prehrana i veterina.

***Zakonske podloge te usklađenost ciljeva s dokumentima dugoročnog razvoja***

U šk. god. 2018./19. imamo ukupno 17 razrednih odjela.

Nastava se odvija u dvije smjene u petodnevnom nastavnom tjednu, te se turnusi izmjenjuju na tjednoj bazi.

Škola je izradila financijski plan za 2019. godinu sukladno realnim potrebama, držeći se danih uputa za izradu proračuna Zagrebačke županije i priloženog rebalansa jednoglasno usvojenog na sjednici Školskog odbora održanoj 9.srpnja 2019. godine.

***Obrazloženje programa rada***

Programi rada Škole imaju odobrenje nadležnog Ministarstva. Opseg upisa temelji se na potrebama tržišta rada koje se utvrđuju u suradnji sa Zavodom za zapošljavanje, Obrtničkom komorom Zagreb i Udruženjem obrtnika Sveti Ivan Zelina, te interesom učenika za upis u program opće gimnazije s obzirom na koncept polaganja državne mature i nastavak obrazovanja na željenim fakultetima.

Kvalitetu rada prosuđujemo putem postupaka vanjskog vrednovanja i samovrednovanja rada Škole. Kvalitetu rada ostvarujemo:

* kontinuiranim usavršavanjem nastavnika kojih ima 44 od ukupno 56 zaposlenih djelatnika,
* poticanjem učenika u rad kroz izvođenje izvannastavnih aktivnosti, dopunske, dodatne i fakultativne nastave,
* nagrađivanjem rezultata postignutih na natjecanjima u znanjima i vještinama.

***Rebalansom plana planirana su sredstava u ukupnom iznosu od =7.066.106,48 kn***

Za materijalne troškove, prijevoz zaposlenika na posao i s posla, za energente, tekuće i investicijsko održavanje i ostale naknade, za županijska natjecanja i smotre, za natjecanja učenika i sl., ovi su prihodi iskazani na kontima 671 – prihodi za financiranje rashoda poslovanja (opći prihodi i primici iz Županijskog proračuna).

Prioritet Škole je kvalitetno obrazovanje i odgoj učenika, što ostvarujemo stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu. Sredstva koja za materijalne troškove mjesečno doznačuje Županija po kriteriju broja učenika nažalost nisu dovoljna da bi se održavala i unaprijedila opremljenost učionica i radionica. Velika je potreba za materijalnim sredstvima za nabavu materijala nužnih za održavanje redovne praktične nastave u Školi.

Od Zagrebačke županije planiran je iznos =1.087.957,28 kn, I. rebalansom*=1.025.412,40 kn, te drugim rebalansom* ***=1.000*.770,87** kn

Do razlike prihoda na izvoru financiranja Županijski proračun konto 671 dolazi zbog smanjenja rashoda: =750.504,08 kn od Zagrebačke županije za financiranje rashoda poslovanja:

 =342.022,40 kn prijevoz zaposlenika

 =323.380,10 kn opći troškovi

 =31.021,58 kn energija (razlika –drugi izvor)

 =51.400 kn tekuće i investicijsko održavanje

=2.680 kn natjecanje vjeronaučna olimpijada

=74.362,40 kn i to: =34.950,32 kn 47% ZŽ „Prsten potpore“ III.

=39.412,08 kn 53% ESF za „Prsten potpore“ III.

 =9.849,53 kn za shemu školskog voća – do VIII. obračunskog razdoblja

 =2.656,80 kn shema školskog voća od X. do XII. mjeseca 2019.

 =166.054,86 kn od Zagrebačke županije za nefinancijsku imovinu i to:

=62.152,57 kn kapitalna ulaganja – oprema školske knjižnice i čitaonice

=33.018,04 kn novčana potpora za podsektor poljoprivrede zanimanje agrotehničar

=11.759,25 kn za školske stolice (60 kom.)

=59.125,00 kn za dodatna ulaganja na građevinskim objektima - usluga izrade projektne dokumentacije za integralnu energetsku obnovu Škole.

Rebalansom plana obuhvaćena su i sredstva dobivena iz drugih proračuna u iznosu **=284.462,77 kn**

 =8.000 kn Županijski ŠŠS – natjecanja rukomet Ž

=216.936,66 kn Grad Sv.I.Zelina i to za: =5.000 kn prijevoz na natjecanje

 =5.000 kn za rad ŠŠD „MLADEN DANANIĆ“

 =10.000 kn za poticanje izvrsnosti

 =3.329 kn mape učenika

 =193.607,66 kn za udžbenike učenicima

 =6,35 kn Prihodi od kamata Zagrebačke banke – 01.01.

 =39.719,76 kn Ostali nespomenuti prihodi i to:

 =14.745 kn terenska nastava, prijevozi učenika, HNK

 =1.200 kn „Za 1000 radosti“

=550 kn povrat Dubrovnik Sun

 =8.880 kn osiguranje učenika

 =12.444,76 kn – donacije profesorima od agencija

 =1.900 kn - donacija Adriatic osiguranja

Vlastiti prihodi Škole rebalansom planirani su u iznosu od ***=19.800 kn*** na temelju sklopljenog Ugovora o uporabi prostora (najam kantine 11x1.800 kn).

***Obrazloženje REBALANSA financijskog plana***

|  |  |  |  |
| --- | --- | --- | --- |
| **PRIHODI / RASHODI** | **PLAN 2019.** | **I.REBALANS 2019.** | **II.REBALANS 2019.** |
| DRŽAVNI PRORAČUN | 5.452.000,00 | 5.452.000,00 | 5.705.680,67 |
| MZO – ukupno dodatna sredstva:* knjižnica
* provedbu kurikuluma
* nabava licenci
* promocija školske sheme
* besplatni udžbenici učenika
* Agencija za mobilnost
* provedbu kurikuluma
 | 0000000 | 5.181,0730.800,000002.364,120 | 75.192,175.181,0730.800,002.000,003.750,00496,982.364,1230.600,00 |
| *ŽUPANIJSKI* PRORAČUN | 1.087.957,28 | 1.025.412,40 | 1.000.770,87 |
| *POSEBNE NAMJENE* | 54.010,00 | 54.006,35 | 39.726,11 |
| *POMOĆI – GRAD* |  200.000,00  |  227.000,00  | 216.936,66  |
| *VLASTITI PRIHODI* | 19.800,00 | 19.800,00 | 19.800,00 |
| Rad UZ | 2.000,00 | 2.000,00 | 0,00 |
| *DONACIJE* | 10.000,00 | 8.000,00 | 8.000,00 |
| *Planiran višak 1.1.* | 10.000,00 | 10.000,00 | 0,00 |
| ***UKUPNO:*** | **6.835.767,28** | **6.836.564,75** | **7.066.106,48** |

Napomena:

Iz tablice je vidljivo da nema značajnih promjena na navedenim pozicijama prihoda i primitaka, te u skladu s time, ni kod planiranja rashoda i izdataka. Umanjene stavke po pozicijama proizašle su iz usklađenja s realizacijom istih i procjenom, te nemaju značajnijeg utjecaja na konačni iznos. Značajnih povećanja stavaka za redovno funkcioniranje gotovo i nema jer smo u ovom razdoblju realno planirali rashode i izdatke već u izvornom Planu za 2019. godinu. Planirana sredstva usklađena su sa stvarno utrošenim sredstvima u navedenom razdoblju, te se nisu mijenjala i ostala su na planiranoj razini.

Budući da je od izrade I. rebalansa došlo do promjena koje nisu bile poznate u vrijeme izrade, a koje se odražavaju na prihodnu i rashodnu stranu, pokazalo se nužnim rebalansom izvršiti ponovno uravnoteženje. Stoga se na osnovi dosadašnje dinamike ostvarenja prihoda i rashoda te procjene njihova ostvarenja do kraja 2019. godine predlažu nove Izmjene i dopune za 2019. i shodno tome projekcije za 2020. i 2021. godinu u odnosu na prethodni plan i I. rebalans.

U II. rebalansu planirali smo povećanje sredstava na poziciji: Pomoći – GRADSKI PRORAČUN u odnosu na ranije planirana, na temelju sklopljenog Sporazuma o financiranju nabavke udžbenika i radnih bilježnica za učenike prvih i drugih razreda Srednje škole Dragutina Stražimira za školsku godinu 2019./2020. Škola je provela postupak jednostavne nabave predmetnih udžbenika i radnih bilježnica te je ukupan konačni trošak nabave iznosio=193.607,66 kn. Doznačena su sredstva namjenski utrošena te je Gradu podneseno izvješće s dokazima.

***Izvori sredstava za financiranje rada Škole*** su:

* opći prihodi i primitci, skupina 636, državni proračun za financiranje rada zaposlenih radnika
* opći prihodi i primitci, skupina 671, regionalni proračun za materijalne troškove poslovanja te održavanje i obnovu nefinancijske imovine
* vlastiti prihodi od iznajmljivanja prostora za kantinu - skupina 661, namijenjeni za obnovu nefinancijske imovine.

Prema Zakonu o proračunu (NN. 87/2008.) i metodologiji za izradu prijedloga financijskog plana proračunskih korisnika proračuna jedinica lokalne i područne samouprave u sklopu decentraliziranih funkcija školstva, prijedlog potrebnih sredstva za 2019. i projekcije za 2020. i 2021. godinu temelje se na:

Zakonu o plaćama javnih službenika i namještenika, Kolektivnom ugovoru za zaposlenike u srednjim školama i Temeljnom kolektivnom ugovoru za zaposlenike u javnim službama, prema ugovorenoj osnovici za obračun plaće u javnim službama utvrđuje se u visini od 5.421,54 kuna bruto i primjenjuje se od 1. siječnja 2019. godine i obračunskim koeficijentima iz Uredbe o koeficijentima za plaće i Sporazumu o dodacima na plaću u obrazovanju i znanosti. Plaća za zaposlene uključuje: plaću za redovan rad, bolovanje do 42 dana, naknade za smjenski rad, stručne zamjene i prekovremene sate. Rashodi za zaposlene financiraju se iz državnog proračuna i isplaćuju s računa Državne riznice.

Iz Državnog proračuna putem Ministarstva znanosti i obrazovanja Republike Hrvatske osiguravaju se sredstva za isplatu plaća i druga primanja djelatnika škole koja se isplaćuju sa žiro računa Državne riznice (žiro-račun: HR8410010051563100472) planiran je iznos od =5.630.488,50 kn, a iznos od =75.192,17 kn je iznos dodatnih sredstava doznačenih iz Državnog proračuna RH. Doprinosi za mirovinsko i zdravstveno osiguranje po osnovi učenika za vrijeme praktične nastave kod poslodavaca obračunavaju se i dospijevaju na naplatu do 31. siječnja za prethodnu godinu,a obveznik plaćanja jest Republika Hrvatska putem ministarstva nadležnog za obrazovanje. Slijedom navedenog, Ministarstvu znanosti i obrazovanja škola je bila dužna kreirati dostavljeni obrazac, a MZO je dužno kreirati JOPPD obrazac i izvršiti plaćanje.

## Plan za nabavu opreme

Nastavna sredstva i pomagala uglavnom udovoljavaju minimalnom standardu, a neka su i zastarjela za potrebe suvremene nastave. Stoga je nužno obnavljati postojeća i nabavljati nova sredstva, što ponajviše ovisi o financijskoj pomoći Zagrebačke županije i našega grada, kao i MZO-a.

Nastavno na dopis MZO-a, na samom su kraju školske godine 2017./2018. nastavnici stručno-teorijskih predmeta i praktične nastave u svim strukovnim sektorima u kojima provodimo obrazovanje, kao i nastavnici Fizike, Kemije i Biologije sastavili popis potrebne opreme, koji je dostavljen Ministarstvu. Krajem 2018. godine Školi su doznačena sredstva u iznosu od 111.861,00 kn za nabavku dijela opreme prema spomenutim upitnicima, i to 29.111,00 kn za opremanje kabineta po upitniku za kemiju, 8.600,00 kn po upitniku za biologiju, te 71.650,00 prema upitniku za fiziku. Dodatnih 2.500,00 kn doznačeno nam je za nabavku računalnih licenci. 2019. godine MZO-a nam je temeljem broja učenika dodijelilo 30.800,00 kn za nabavku kabinetske i didaktičke opreme za nastavu fizike, kemije, biologije, matematike i likovne umjetnosti. Sva su sredstva utrošena sukladno naputku, te su poslana izvješća o nabavljenoj opremi. Ostala oprema navedena u upitnicima nabavit će se u narednom periodu, ukoliko za to dobijemo dodatna sredstva.

Kako je već rečeno, vrlo loši prostorni i materijalni uvjeti posebno dolaze do izražaja u provođenju praktične nastave u školi za učenike trogodišnjih obrtničkih zanimanja. Njihove se školske radionice nalaze u bivšim učeničkim garderobama, udovoljavaju tek elementarnim uvjetima zaštite na radu te raspolažu minimalnom količinom opreme i materijala potrebnih za vježbe, što je uvjetovano nedostatnim financijskim sredstvima. Upravo je zato realizacija postojećeg plana izgradnje radionica za potrebe održavanja praktične nastave u školi naš ključni prioritet. Nakon što se taj projekt realizira, bit će potrebno osigurati sredstva za nabavku opreme za izvođenje praktične nastave i vježbi u svim zanimanjima iz podsektora strojarstva, elektrotehnike i obrade drva. Budući da će Škola uskoro postati partner novouspostavljenog Regionalnog centra kompetentnosti za strojarstvo, nadamo se da će se dio opreme nabaviti i sredstvima koja su namijenjena tom projektu. Isto tako, velika je količina opreme potrebne za navedene podsektore bila navedena u već spomenutim upitnicima MZO-a krajem školske godine 2017./2018., te se nadamo da će nam biti doznačen barem dio traženih sredstava.

Zahvaljujući sredstvima koja je primarno osigurao Grad Sveti Ivan Zelina, sve su standardne učionice u prethodnom periodu opremljene projektorima i platnima, čime je podignuta i kvaliteta nastave. Broj računala u konstantnom je porastu, a posebno je to vidljivo zahvaljujući sredstvima koja nam je Županija osigurala za nabavku opreme potrebne za uvođenje e-Dnevnika, čime su nastavnici dobili na raspolaganje dodatnih 12 tableta i 5 prijenosnih računala, koja se u cijelosti koriste od početka šk.god. 2019./2020. Ta računala omogućuju i veću iskorištenost projektora, koje je zbog premalog broja laptopa dosad bilo nemoguće istovremeno koristiti u svim učionicama. Krajem listopada 2019. godine u sklopu programa e-Škole dobili smo 39 prijenosnih računala, koja zadužuju nastavnici koji izvode nastavu u prvim razredima. U sklopu istog programa u dogledno ćemo vrijeme dobiti nove projektore, te dvije pametne ploče, a s vremenom će se opremiti i još jedna računalna učionica.

Kao najopremljeniji u Školi možemo izdvojiti sektor Elektrotehnike i računalstva, te u velikoj mjeri podsektor poljoprivrede, dok u ostalim (pod)sektorima, posebno strojarskom, i dalje postoje značajne teškoće vezane za nedostatak prostora i kvalitetne, moderne opreme. Kako je već rečeno, nadamo se da će se prostorni uvjeti osigurati realizacijom projekta izgradnje radionica, a oprema će se moći nabavljati tek nakon što se osigura prostor, budući da u zgradi nema adekvatnog prostora u kojem bi eventualno nabavljena oprema mogla biti makar samo uskladištena, a još je manje prostora u kojem bi se mogla i svrhovito koristiti.Isto tako, nadamo se da će MZO nastaviti financirati nabavku kabinetske i didaktičke opreme i za druge predmete u sklopu CKR-a odnosno Škole za život.

***Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika***

Ostvaruje se redovitost odvijanja procesa redovite, praktične, izborne, fakultativne, dopunske i dodatne nastave, izvanučioničke (terenske) nastave te izvannastavnih aktivnosti.

Neposredni rad s učenicima ostvaren je u šk. god. 2018./19. sa 100.40 % realizacije, a 99.70 % učenika je uspješno završilo razred.

Upisali studije prema izboru:

|  |  |  |
| --- | --- | --- |
| Predmeta | Izbor | Broj upisanih |
|   | Nije upisalo | 36 |
| 1 | 1 | 30 |
| 1 | 2 | 1 |

Školske godine 2018./19. u nastavni rad bila su uključena dva pomoćnika u nastavi u sklopu Projekta „Prsten potpore“, a za školsku godinu 2019./2020. nemamo uključenih pomoćnika u nastavi.

Nastavna sredstva i oprema kontinuirano se obnavljaju, a popravci u unutrašnjosti zgrade i na vanjskom prostoru vrše se u skladu s potrebama i raspoloživim sredstvima.

S poštovanjem,

|  |
| --- |
| Ravnateljica škole: |
|  |
|  |
|  Martina Zerec, prof. |